Болугур нэһилиэгэ (Амма улууһа)

Болугур нэһилиэк. Амма улууһун нэһилиэгэ, киинэ Болугур. 

Улуус кииниттэн 53 км соҕуруулуу-арҕаа диэкки Амма өрүс хаҥас кытылыгар турар. 

Нэһилиэнньэтин ахсаана 1 491 киһи (2007 сыл). Олохтоохтор дьарыктара бурдук уонна оҕуруот аһын үүннэрии. 

Нэһилиэк сиригэр үрдүк хаачыстыбалаах туой булуллубута, онтон олохтоохтор чорооннору уонна да атын туһалаах иһиттэри оҥороллор. Нэһилиэк сиригэр архитектура мэҥэ сирдэрэ (памятниктар) бааллар. Колбо диэн сиргэ XIX үйэҕэ тутуллубут Дьаакыбылап баай икки этээстээх башнята, чуолҕаннардаах икки ампаара, Кыталыктаах диэн сиргэ алта кырыылаах ампаар бааллар. Гражданскай сэрии кыттыылааҕа Павлов Иев Павловичка өйдөбүнньүк баар (1983 с.), Аҕа дойду сэриитигэр өлбүт буойуннарга аналлаах памятник баар памятник землякам, павшим воинам ВОВ (1985 с.), Саха АССР 50 сааһыгар анаан тутуллубут обелиск  (1972 с.), «Колбо» диэн сиргэ 1921 с. ытыллыбыт 7 хомуньуус уҥуоҕа баар. 

 Нэһилиэк биллиилээх дьоно 
  Константинов Роман Иннокентьевич (14.10.1896—1994) — Саха Сириттэн бастакы Социалистическай Үлэ Геройа.
 Дмитрий Иванович Дьячковскай (Сэһэн Боло) (08.11.1905—15.07.1948) — саха биллиилээх фольклору хомуйааччыта, кыраайы үөрэтээччитэ.
 Александров Василий Тимофеевич - Баһаатай — Амма улууһун Ытык киһитэ.
 1974 сыл кулун тутар 8 — Григорьев Семен Егорович, реликтовай фаунаны чинчийбит биллэр саха учуонайа, Сэлии түмэлин дириэктэрэ.

 Сигэлэр 
 Официальный информационный портал Республики Саха (Якутия):Амгинский улус 
 naslegy.ru:Амма улууһун нэһилиэктэрэ
 gosspravka.ru:Амгинский улус
 «Якутская АССР», словарь-справочник. — Якутск, 1980.

Категория:Амма улууһун нэһилиэктэрэ
Категория:Нэһилиэктэр